Calais (en picardo Calés) ye una localidat y comuna francesa situada en o departamento de Paso de Calais, en a rechión d'Altos de Francia. Se troba situada en a costa, en un puesto entre o canal d'a Manga y a mar d'o Norte, muit amán d'o cabo Gris-Nez, que ye o puesto de Francia más amanau a la isla de Gran Bretanya. En Calais se i troba o puerto de transporte maritimo de pasachers más important de Francia, en estar o puesto de partida enta Gran Bretanya, y tamién ye o puesto d'a on parte l'Eurotúnel. Ye a ciudat con mayor población d'o suyo departamento, encara que no en ye a suya Capital, que ye Arras.